SCGP พุ่งแรง 3% เก็งแผนปิดดีล M&P เพิ่ม-ขยายกำลังผลิต ลุ้นวิ่งเป้า 64 บ.
SCGP พุ่งแรง 3% ราคาแตะ 63.50 บ. เก็งแผนปิดดีล M&P เพิ่ม-ขยายกำลังผลิต คาดรายได้ปีนี้ทะลุ 1.4 แสนลบ. โบรกฯ เชียร์ซื้อ ชูเป้า 64 บ. ประเมินกำไรปีนี้ 9.85 พันลบ. โต 19%
SCGP พุ่งแรง 3% ราคาแตะ 63.50 บ. เก็งแผนปิดดีล M&P เพิ่ม-ขยายกำลังผลิต คาดรายได้ปีนี้ทะลุ 1.4 แสนลบ. โบรกฯ เชียร์ซื้อ ลุ้นวิ่งเป้า 64 บ.
9 ก.พ. 2565

ผู้สื่อข่าวรายงานว่า ราคาหุ้น บริษัท เอสซีจี แพคเกจจิ้ง จำกัด (มหาชน) หรือ SCGP ล่าสุด ณ เวลา 10:48 น. อยู่ที่ 63.75 บาท บวก 1.75 บาท หรือ 2.85% สูงสุดที่ 63.75 บาท ต่ำสุดที่ 62 บาท ด้วยมูลค่าซื้อขาย 559.28 ล้านบาท

ทั้งนี้ บล.เคทีบีเอสที ระบุในบทวิเคราะห์ (9 ก.พ.2565) ประเมินราคาเป้าหมายเชิงกลยุทธ์ของ SCGP ไวที่ 64 บาท คาดเก็งต่างชาติทยอยซื้อกลับหลัง Flow เริ่มซื้อหุ้นไทย คาดราคาหุ้นใกล้จบการพักฐาน ด้านแผนปี 2565 ตั้งงบลงทุน 1 หมื่นล้านบาท พร้อม M&amp;A ต่อ
รวมทั้งตั้งเป้ารายได้ปี 2565 ที่ 1.4 แสนล้านบาท หนุนด้วย M&amp;P, การขยายกำลังการผลิต และทุกดีลจากปีก่อน อาทิ SoVI, Go-Pak, Duy Tan, Intan และ Deltalab ที่จะบันทึกรายได้เต็มปีในปีนี้ ทั้งนี้ประเมินกำไรสุทธิปี 2565 ที่ 9.85 พันล้านบาท เพิ่มขึ้น 19% เมื่อเทียบจากปีก่อน และกำไรสุทธิปี 2566 ที่ 1.06 หมื่นล้านบาท เพิ่มขึ้น 8.4% เมื่อเทียบจากปีก่อน